Middelsstore, knudrete, brunspraglete skjoldbiller. Kroppsformen er nærmest avrundet rektangulær. Kroppen er dekket av pronotum og dekkvinger som danner et skjold, dette er hvelvet og ikke så flatt som hos mange andre skjoldbiller, med flere høye, rundede utvekster. Hodet er lite, antennene tynne og rundt halvparten så lange som kroppen. Pronotum er noe rundet, beina forholdsvis korte.